XV. Nak Pulatamat xalimakxtum Limejikano liwankán natawila'lakatilankatiyat.
Natakgachakgxi aktsutakgalhín limatakuxtin liwankán nemá ni litawaka latá lichatúm akgkitsispuxám hectáreas xla tamunún usu kachitwa xatlan usu la ixtachumá xatipatunu tiyat.|Xlakata xtachuná nawán naputlekgékán akgtúm hectárea xla tamunun akgtuy liwaka xla makgatunu, akgtati liwaka xla agostadero nemá liwaj xatlán xawa akgtsayán liwaka xla kakiwín usu agostadero nak kaskakni tiyat.|Nachumalitum, natakgachakgxí, la aktsú takgallhín, la superficie ni nalitawaká latá chatunu tachixkuwit tujunpuxamakáw hectárea, akxni tiyat puchankán panamak, pala tamakglhtinam xatamunun; xawa kukitsispuxám hectárea akxni tiyat puchankán sekgna, chankat, kapé,henequén,tsakat, tsukswat, vid, olivo, quina, xanat, kakaw, agave, axit usu kiwi nemá tatawaká.|Natakgachakgxi aktsú takgalhín ganadera nemá ni litawaka lata'chatunu tachixkuwit la superficie lata taskini tlan nakamawikán puxamakitsispuxam wakax usu ixtachuná xaktsú kitsistanka, lata wan tapakgsin, lata tlan tanú sakgat nak tiyat.|Lata akxni xlakata xatamunun, tatlawan, drenaje usu tunulitúm nemá tatlawanít xapuchinanín usu kgalhinanín akgtúm akstú takgalhín nemá liwaj xatlán wanít ixtiyatkán, latiyá nalitakgachakgxí la aktsú takgalhín, kana lata, tayaninít, litawaká xa'awatayata talhkawalinít ja'e litapitsi, lata makgatsikán lakstsutamaklakaskin nemá nawalí tapakgsin.|Akxni nak ixpulakni akgtúm aktsú takgalhín xla wakax laklán katlawakán ixtiyatkán chu ja'e nakamaklakaskinkán la puchanan, la superficie maklakaskín wa ja'e xlakata nilá nalitawaka, lata kitaxtú ixlitapitsi nemá lichiwinán xapulakatunu akgtúy chu akgtutu xla ja'e litapitsi nemá lakgchan liwajxalaktlán nemá kgalhinít amá tiyat xapulha xla xalaklán.